Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1993. évi III. törvény szerint a hajléktalanok átmeneti szállása a hajléktalan személyek időleges tartózkodására
Paragraph Index: 540

17. Az útlevélkezelők lőfegyverviselési jogosultságára is figyelemmel mentálhigiénés gondozásuk koránt sem kielégítő, ami veszélyezteti az Alkotmány 70/D. § (1) bekezdésében biztosított legmagasabb szintű testi és lelki egészséghez való alkotmányos joguk érvényesülését. Teljes szöveg: 3.2. alfejezetben. OBH 1236/1998. Nem okoz az Alkotmány 18. §-ában deklarált egészséges környezethez való joggal összefüggésben visszásságot, ha e jogot a hatóság az Alkotmány 54. §-ában foglalt élethez való jog érvényesítése érdekében korlátozza, feltéve, hogy a korlátozás szükséges és arányos. Teljes szöveg: 3.13. alfejezetben. OBH 1866/1998. Az Alkotmány 2. § (1) bekezdésében és az 54. § (1) bekezdésében deklarált jogbiztonsághoz való joggal és az emberi méltósághoz való joggal összefüggő visszásságot okoz, ha az egészségügyi szabályok halottakkal kapcsolatos rendelkezései és a temetkezési szabályok köztemetés esetén nem garantálják az elhunyt hozzátartozója számára a kegyeleti jogok gyakorlását. Teljes szöveg: 3.2. alfejezetben. OBH 2462/1998. Nem okoz alkotmányos jogokkal kapcsolatos visszásságot, ha a mentőszolgálat a beteg beszállításához a rendőrség segítségét vesz igénybe, feltéve hogy ez a módszer arányban áll a beteg állapotából fakadó sürgős szükséggel. A panaszos sérelmezte az Országos Pszichiátriai és Neurológiai Intézetbe való beszállításának körülményeit, amelyet az Országos Mentőszolgálat a rendőrség bevonásával végzett, és az, hogy „drasztikus beavatkozással” vezették a mentőautóhoz. Az országgyűlési biztos általános helyettese vizsgálatot rendelt el, mert az ügyben mert felmerült az Alkotmány 54. §-ában foglalt emberi méltósághoz való jog sérelmének a gyanúja. Az Országos Pszichiátriai és Neurológiai Intézet főigazgatójától, valamint az Országos Mentőszolgálat vezetőjétől tájékoztatást kért. Megállapította, hogy a panaszos felesége hívta a mentőket a lakásukra, mert a panaszos késsel fenyegette meg családját. A mentőegység kiérkezésekor a családtagok felmutatták a rendelkezésükre álló, pszichiátriai osztályra szóló beutalót, s kérték a panaszos azonnali beszállítását. A mentőtiszt megállapította, hogy a beteg tudata zavart volt, és mind magára, mind környezetére veszélyes (kezében ekkor még kést tartott). A mentősök megkísérelték a kórházba szállítást, ám a beteg hevesen ellenállt. Ekkor az egység vezetője kérte a rendőrség segítségét. A rendőrök 2000/88/II. szám megérkezésére a beteg agresszíven reagált, ezért a rendőrök testi kényszert alkalmaztak. Az így elszállított beteget az intézet a család által átadott orvosi beutalóval átvette. A vizsgálat során az országgyűlési biztos általános helyettese megállapította, hogy a panaszolt esemény időpontjában sürgős szükség esete állt fenn, amely a beteg elmeállapotának akut zavarát jelentette, vagyis saját vagy mások életére, testi épségére, illetőleg a környezetére közvetlen és súlyos veszélyt jelentett. Ez az állapot az egészségügyről szóló törvény erre vonatkozó rendelkezése alapján megalapozhatja a rendőrség közreműködését, ha egyéb módon a beteg intézetbe szállítása nem lehetséges. Annak eldöntését azonban, hogy a beteg állapota milyen eszközök igénybevételét teszi indokolttá, az aktuális helyzetértékelés és szakmai protokoll határozza meg. Ennek felülvizsgálata olyan szakmai, etikai kérdés, mely kizárólag a medicina hatáskörébe tartozik. Annak megítélése tehát, hogy a panaszolt esetben valóban indokolt volt-e a kifogásolt eljárás, nem jogi, hanem orvosi kérdés. Rámutatott az országgyűlési biztos általános helyettese, hogy az élethez és emberi méltósághoz való alapjog feltétlen védelme, ahogy az államnak, úgy valamennyi egészségügyi szolgáltatónak kötelessége. Ennek bizonyos fokú korlátozása mások életének, testi épségének megóvása érdekében nem sért sem alkotmányos érdeket, sem alkotmányos kötelezettséget. Mindebből következően a panasz alapjául szolgáló körülmények feltárása során az alkotmányos jogokkal összefüggő visszásságot nem állapított meg az országgyűlési biztos általános helyettese, így ajánlás nélkül fejezte be vizsgálatát. OBH 3928/1998. I. Alkotmányos jogokkal kapcsolatos visszásságot okoz a kórház az élethez és emberi méltósághoz való joggal (Alkotmány 54. §) összefüggésben, ha a fokozott felügyeletre szoruló pszichiátriai gyógykezelt kiszámíthatatlan viselkedéséből fakadó kockázatok csökkentése érdekében nem teszi meg a lehetséges intézkedéseket, illetve az eltűnt beteg keresését a sikertelenség ellenére rövid időn belül abbahagyja. II. Alkotmányos jogokkal kapcsolatos visszásságot okoz a rendőrség az élethez és emberi méltósághoz való joggal (Alkotmány

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes